text: Ribe/Esbjerg vinder lokalt håndboldopgør
  14 oktober 2016 kl. 19.21
  Nyoprykkede Tønder kunne fredag aften ikke klare sig mod overmagten fra nord.  Ribe/Esbjerg vandt 31-24.
  Fredag aften vandt Ribe/Esbjerg en solid syv måls sejr over nyoprykkerne TM Tønder i herrernes håndboldliga.
  Sejren var på 31-24, halvlegsscoren var noget tættere med blot to måls forskel, 16-14 til Ribe/Esbjerg.
  Jacob Holm gik med hele 11 scoringer forrest for Ribe/Esbjergs vej mod sejren. Topscorer for TM Tønder blev Rune Schrøder med fem mål.
  Udvisninger: TM Tønder 4, Ribe/Esbjerg 6.
  Kampen blev spillet på TM Tønders hjemmebane. 1.113 tilskuere så kampen.
  